49. καλεί τα κράτη μέλη της ΕΕ να διερευνήσουν τον εξαιρετικά προβληματικό αντίκτυπο των πιστώσεων που
χορηγούν οι οργανισμοί εξαγωγικής πίστης τους για την ειρήνη, την ασφάλεια και την ανάπτυξη σε τρίτες
χώρες και ζητεί από όλα τα κράτη μέλη να αποκαλύψουν αναλυτικά στοιχεία σχετικά με τις πιστώσεις γιαεξαγωγές όπλων, οι οποίες, σύμφωνα με ορισμένες εκτιμήσεις, αντιπροσωπεύουν επί του παρόντος περίπου
το20 % του συνόλου των εξαγωγικών πιστώσεων που χορηγούνται και σε ορισμένα κράτη μέλη ακόμη και
το50 % και πλέον, και ζητεί από τα κράτη μέλη να δεσμευθούν συγκεκριμένα να απέχουν από τη χορήγηση
πιστώσεων για εξαγωγές όπλων στο μέλλον·
50. αναθέτει στους Συμπροέδρους της να διαβιβάσουν το παρόν ψήφισμα στο Συμβούλιο, στην Ευρωπαϊκή
Επιτροπή, στα κοινοβούλια των κρατών μελών, στον Γενικό Γραμματέα των Ηνωμένων Εθνών, στο κοινοβου-
λευτικό φόρουμ για τα φορητά όπλα και τον ελαφρύ οπλισμό, στη διάσκεψη της διακοινοβουλευτικής
ένωσης, στο Κογκρέσο των ΗΠΑ και στο Παναφρικανικό Κοινοβούλιο.
ΨΗΦΙΣΜΑ (1)
σχετικά με το νερό στις αναπτυσσόμενες χώρες
Η Κοινοβουλευτική Συνέλευση Ίσης Εκπροσώπησης ΑΚΕ-ΕΕ,
— η οποία συνεδρίασε στο Μπρίτζταουν (Μπαρμπάντος) από τις 20έως τις 23Νοεμβρίου 2006,
— έχοντας υπόψη τα άρθρα 177, 178, 179, 180, 181 και181α της Συνθήκης για την ίδρυση της Ευρω-
παϊκής Κοινότητας,
— έχοντας υπόψη τη συμφωνία εταιρικής σχέσης ΑΚΕ-ΕΕ, που υπογράφηκε στο Κοτονού (Μπενίν) στις
23Ιουνίου 2000, και ειδικότερα το άρθρο 32αυτής, το οποίο αναγνωρίζει την ανάγκη αξιοποίησης της
χρήσης των φυσικών πόρων των κρατών ΑΚΕ,
— έχοντας υπόψη το αποτέλεσμα του Τέταρτου Παγκόσμιου Φόρουμ για το Νερό, που πραγματοποιήθηκε στο
Μεξικό από τις 16έως τις 22Μαρτίου 2006,
— έχοντας υπόψη την Ατζέντα 21που εγκρίθηκε κατά τη διάσκεψη των Ηνωμένων Εθνών για το Περιβάλλον
και την Ανάπτυξη στο Ρίο ντε Τζανέιρο το 1992, και ιδίως την παράγραφο 18αυτής,
— έχοντας υπόψη τη Διακήρυξη της Χιλιετίας και τους Αναπτυξιακούς Στόχους της Χιλιετίας (ΑΣΧ) και την
τελική έκθεση (2005) της ομάδας δράσης του σχεδίου της Χιλιετίας του ΟΗΕ για την ύδρευση και την
αποχέτευση, με τίτλο «Υγεία, αξιοπρέπεια και ανάπτυξη: τι θα χρειασθεί;»,
— έχοντας υπόψη την πολιτική διακήρυξη που εγκρίθηκε κατά την παγκόσμια διάσκεψη κορυφής για την
αειφόρο ανάπτυξη που πραγματοποιήθηκε στο Γιοχάνεσμπουργκ από τις 26Αυγούστου έως τις 4Σεπτεμ-
βρίου 2002, η οποία προσδιόρισε τις δράσεις προτεραιότητας σε πέντε καίριους τομείς προκειμένου να
εξασφαλισθεί η επίτευξη των αναπτυξιακών στόχων της Χιλιετίας: ύδρευση και αποχέτευση, ενέργεια, υγεία,
γεωργία και βιοποικιλότητα,
— έχοντας υπόψη την παγκόσμια διάσκεψη κορυφής για την κοινωνική ανάπτυξη που πραγματοποιήθηκε στην
Κοπεγχάγη (1995) και τη δήλωσή της σχετικά με την ύδρευση και την αποχέτευση σε σχέση με την καταπο-
λέμηση της φτώχειας,
— έχοντας υπόψη τη διεθνή συνδιάσκεψη της Βόννης για το γλυκό νερό (2001),
— έχοντας υπόψη τη διάσκεψη των Ηνωμένων Εθνών για το νερό που πραγματοποιήθηκε στη Mar del Plata
και το σχέδιο δράσης της για την αξιολόγηση και την αξιοποίηση των υδάτινων πόρων (1977),
— έχοντας υπόψη την παγκόσμια διαβούλευση στο Νέο Δελχί (1990) σχετικά με το ασφαλές νερό και τα
κατάλληλα μέσα διάθεσης των αποβλήτων,
— έχοντας υπόψη το έγγραφο πλαίσιο που εγκρίθηκε κατά τη διάρκεια της 37ης συνόδου κορυφής του ΟΑΕ,
το οποίο προβλέπει ότι ο ένατος από τους δέκα στόχους της νέας εταιρικής σχέσης για την ανάπτυξη της
Αφρικής (NEPAD) είναι «να κατασκευαστούν και να βελτιωθούν οι υποδομές, συμπεριλαμβανόμενων αυτών
που αφορούν τους τομείς των τεχνολογιών της πληροφορίας και της επικοινωνίας (ΤΠΕ), της ενέργειας, των
μεταφορών, της ύδρευσης και της αποχέτευσης»,30.12.2006 C 330/31 Επίσηµη Εφηµερίδα της Ευρωπαϊκής Ένωσης EL
(1)Εγκρίθηκε από την Κοινοβουλευτική Συνέλευση Ίσης Εκπροσώπησης ΑΚΕ-ΕΕ στις 23Νοεμβρίου 2006 στο Μπρίτζταουν (Μπαρ-
μπάντος).
— έχοντας υπόψη το ψήφισμα του Ευρωπαϊκού Κοινοβουλίου της 4ης Σεπτεμβρίου 2003 για τη διαχείριση
των υδάτων στην πολιτική των αναπτυσσομένων χωρών και προτεραιότητες της συνεργασίας για τηνανάπτυξη της ΕΕ (P5_TA(2003)0377),
— έχοντας υπόψη την πρωτοβουλία της ΕΕ για το νερό (EUWI) που εγκαινιάστηκε κατά την Παγκόσμια
Διάσκεψη Κορυφής για την Αειφόρο Ανάπτυξη που πραγματοποιήθηκε στο Γιοχάνεσμπουργκ το 2002,
— έχοντας υπόψη το χρηματοδοτικό μέσο ΑΚΕ-ΕΕ για το νερό, το οποίο θεσπίστηκε το 2004,
— έχοντας υπόψη την έκθεση σχετικά με τη χρηματοδότηση της ύδρευσης που παρουσιάστηκε στο Τρίτο
Παγκόσμιο Φόρουμ για το Νερό στο Κυότο τον Μάρτιο 2003,
— έχοντας υπόψη την έκθεση του ΟΗΕ για την παγκόσμια αξιοποίηση των υδάτινων πόρων με τίτλο «Το νερό,
μια κοινή ευθύνη» που παρουσιάστηκε στις 9Μαρτίου 2006,
— έχοντας υπόψη την έκθεση της Επιτροπής Κοινωνικών Υποθέσεων και Περιβάλλοντος
(ΑΚΕ-ΕΕ 3916/06/τελ.),
A. λαμβάνοντας υπόψη ότι 1,1δισεκατομμύριο άνθρωποι στερούνται κατάλληλης πρόσβασης σε πόσιμο νερό
και ότι 2,6δισεκατομμύρια δεν διαθέτουν επαρκείς εγκαταστάσεις αποχέτευσης (κοινό πρόγραμμα παρακο-
λούθησης ΠΟΥ/UNICEF 2004) (
1),
B. λαμβάνοντας υπόψη ότι λόγω της πληθυσμιακής αύξησης, έως το 2005 θα πρέπει να εξασφαλισθεί
πρόσβαση σε πόσιμο νερό σε 1,1δισεκατομμύριο ανθρώπους και εγκαταστάσεις αποχέτευσης σε 2,6δισεκα-
τομμύρια ανθρώπους, συμπεριλαμβανομένων 400 και410 εκατομμυρίων αντίστοιχα στην Αφρική· λαμβά-
νοντας υπόψη ότι οι ανάγκες σε πόσιμο νερό θα συνεχίσουν να αυξάνονται σταθερά, δεδομένου ότι ο
πληθυσμός του πλανήτη αναμένεται να υπερβεί τα 9δισεκατομμύρια το 2050,
Γ. λαμβάνοντας υπόψη ότι έχει πλέον εμπεδωθεί η σημασία του νερού για την κοινωνικοοικονομική ανάπτυξη,
δεδομένου ότι αποτελεί σημαντικό παράγοντα παραγωγικών δραστηριοτήτων και διαδραματίζει πρωτεύονταρόλο στη γεωργία, την αλιεία, την υγεία, τη βιομηχανία, την ενέργεια, την προστασία των οικοσυστημάτων
και της βιοποικιλότητας και σε όλες τις μορφές κατανάλωσης για την ευημερία του ανθρώπου,
Δ. λαμβάνοντας υπόψη ότι η πρόσβαση σε πόσιμο νερό αναγνωρίζεται ως θεμελιώδες ανθρώπινο δικαίωμα, κάτι
που ενισχύεται από τις διεθνείς συμβάσεις για τα κοινωνικά, οικονομικά και πολιτιστικά δικαιώματα, και
λαμβάνοντας υπόψη ότι το νερό, το οποίο είναι απαραίτητο για τη ζωή και την ευημερία του ανθρώπου,
δεν μπορεί να θεωρείται απλώς εμπορεύσιμο αγαθό, αλλά και κοινωνικό αγαθό,
E. λαμβάνοντας υπόψη ότι η ύδρευση και η αποχέτευση αποτελούν οριζόντια ζητήματα των ΑΣΧ και ότι είναι
αναγκαίο να υιοθετηθεί μια κατάλληλη προσέγγιση προκειμένου να επιτευχθούν οι ΑΣΧ,
ΣΤ. λαμβάνοντας υπόψη ότι καμία στρατηγική για την καταπολέμηση της φτώχειας δεν μπορεί να αγνοεί τη
ζωτική ανάγκη των ανθρώπων για νερό και την ανάγκη για δίκαιη και αειφόρο διαχείριση του απαραίτητου
αυτού πόρου, προς όφελος του κοινωνικού συνόλου,
Ζ. λαμβάνοντας υπόψη ότι η προώθηση της βιώσιμης, φιλικής προς το περιβάλλον επεξεργασίας του νερού
παρέχει εγγυήσεις για καθαρό νερό και μια ευκαιρία για εμπλουτισμό της γεωργικής γης για την παραγωγή
τροφίμων· λαμβάνοντας υπόψη ότι στους ΑΣΧ το νερό χαρακτηρίζεται σημαντικός περιβαλλοντικός παρά-γοντας,
H. λαμβάνοντας υπόψη ότι η ανεπαρκής πρόσβαση σε πόσιμο νερό και εγκαταστάσεις αποχέτευσης αποτελεί
την αιτία πολλών ασθενειών· λαμβάνοντας υπόψη ότι οι λοιμώξεις που συνδέονται με την έλλειψη υγιεινήςκαι γενικά οι κίνδυνοι για τη δημόσια υγεία, είναι ευρέως διαδεδομένοι στην Αφρική και οφείλονται κατά
κύριο λόγο στη μόλυνση των πηγών ύδατος, στην ακατάλληλη χρήση του νερού ή στη μη τήρηση κανόνων
υγιεινής,
Θ. λαμβάνοντας υπόψη ότι οι παγκόσμιοι υδάτινοι πόροι δεν είναι ισομερώς κατανεμημένοι, με το 60 % των
γλυκών υδάτων του πλανήτη να βρίσκονται σε εννέα χώρες (Βραζιλία, Ρωσική Ομοσπονδία, Καναδάς, Ινδο-
νησία, Κίνα, Κολομβία, Ηνωμένες Πολιτείες, Περού και Ινδία), και ότι οι χώρες που αντιμετωπίζουν ελλείψεις
πόσιμου νερού είναι κυρίως νησιά, μικρές χώρες και άνυδρες χώρες (συμπεριλαμβανομένων των ακολούθων:
Ισραήλ, Λιβύη, Μαυριτανία, Πράσινο Ακρωτήριο, Τζιμπουτί και Κουβέιτ),30.12.2006 C 330/32 Επίσηµη Εφηµερίδα της Ευρωπαϊκής Ένωσης EL
(1) http://www.wssinfo.org.
Ι. λαμβάνοντας υπόψη ότι τρεις στις τέσσερις χώρες στον κόσμο —που συχνά διαφέρουν μεταξύ τους σε
πολιτικό, πολιτισμικό και οικονομικό επίπεδο —βρέχονται από τους ίδιους διεθνείς ποταμούς, και ότι,
ελλείψει συμφωνιών για τη λογική και δίκαιη χρήση, το νερό, η πηγή ζωής, καθίσταται πιθανή πηγή εντά-
σεων και διαφορών που μπορούν να καταλήξουν σε συγκρούσεις,
ΙΑ. λαμβάνοντας υπόψη ότι σε αφρικανικές και ασιατικές χώρες η διαθεσιμότητα του νερού εξαρτάται από
πολυάριθμες εποχιακές διακυμάνσεις και περιοδικούς κύκλους ξηρασίας και πλημμυρών, και ότι ορισμένα
παράκτια και νησιωτικά κράτη αντιμετωπίζουν το πρόβλημα της διείσδυσης αλμυρού νερού στα υπόγεια
ύδατά τους,
ΙΒ. λαμβάνοντας υπόψη ότι η ξηρασία συχνά οφείλεται στην κακή χρήση της γης, την υπερβόσκηση, την αποψί-
λωση των δασών και την υλοποίηση μεγάλων μη αειφόρων αρδευτικών έργων,
ΙΓ. λαμβάνοντας υπόψη ότι οι σημερινές τάσεις όσον αφορά, μεταξύ άλλων, τη δημογραφική εξέλιξη, την αστι-
κοποίηση, την αλλαγή του κλίματος, το περιβάλλον και τις οικονομικές δομές, αποτελούν σημαντική
πρόκληση από την άποψη της διαχείρισης των υδάτων για τις αναπτυσσόμενες χώρες, ιδίως στις χώρες του
Σαχέλ,
ΙΔ. λαμβάνοντας υπόψη ότι η εντατική γεωργία καταναλώνει περίπου το 70 % του γλυκού νερού για αρδευ-
τικούς σκοπούς, με απώλειες της τάξεως του 40 %, και ότι η βελτίωση των τεχνικών άρδευσης πρέπει να
οδηγήσει σε μεγάλη εξοικονόμηση νερού και σε αύξηση της γεωργικής παραγωγής που θα αντισταθμίσει
την αδυναμία κάλυψης των αναγκών σε τρόφιμα από την παραγωγή που βασίζεται στα όμβρια ύδατα,
ΙΕ. λαμβάνοντας υπόψη ότι οι ανάγκες σε νερό για την παραγωγή τροφίμων θα αυξηθούν κατά 50 % την
επόμενη δεκαετία προκειμένου να επιτευχθεί ο Αναπτυξιακός Στόχος της Χιλιετίας για υποδιπλασιασμό των
υποσιτιζόμενων ατόμων,
ΙΣΤ. λαμβάνοντας υπόψη ότι σε πολλές αγροτικές περιοχές της Αφρικής ο πληθυσμός δεν έχει πρόσβαση σε
πηγάδια, σε δίκτυο ύδρευσης, σε πηγές πόσιμου νερού ή σε δεξαμενές όμβριων υδάτων,
ΙΖ. λαμβάνοντας υπόψη ότι η ανάπτυξη και η προαγωγή κατάλληλων τεχνολογιών εξυγίανσης, η εφαρμογή
στρατηγικών για την κινητοποίηση ενδογενών οικονομικών πόρων και η συμμετοχή των κοινοτήτων θα κατα-
στήσει δυνατή την αυξημένη χρήση βιώσιμων μεθόδων αποχέτευσης σε τοπικό επίπεδο εντός της ερχόμενηςδεκαετίας,
ΙΗ. λαμβάνοντας υπόψη ότι η ανεπάρκεια οικονομικών πόρων για τη διασφάλιση της ανανέωσης των υποδομών
και της συντήρησης και διαχείρισης των υπαρχουσών εγκαταστάσεων αναπόφευκτα οδηγεί στην υποβάθμισητων υπηρεσιών ύδρευσης και στον αποκλεισμό των φτωχών ομάδων του πληθυσμού, ιδίως σε περιαστικές
περιοχές, λόγω του υψηλού κόστους των υπηρεσιών,
ΙΘ. λαμβάνοντας υπόψη ότι για την ορθολογική διαχείριση των υδάτων απαιτείται η συμμετοχή των κατοίκων
—ιδίως των γυναικών, οι οποίες διαδραματίζουν σημαντικό ρόλο στη διαχείριση του νερού —σε εθνικό,
τοπικό και περιφερειακό επίπεδο, καθώς και κατάλληλη τιμολόγηση προκειμένου να εξασφαλιστεί καθολική
πρόσβαση στο νερό που απαιτείται για την κάλυψη των βασικών αναγκών, με παράλληλη διασφάλιση της
αποδοτικής χρήσης του νερού μέσω της ενίσχυσης της υπευθυνότητας του χρήστη,
Κ. λαμβάνοντας υπόψη ότι οι κυβερνήσεις των αναπτυσσόμενων χωρών δεν είναι σε θέση να ορίσουν την τιμή
του νερού σε επίπεδο που να αντικατοπτρίζει το κόστος εφοδιασμού,
ΚΑ. λαμβάνοντας υπόψη ότι η ανεπάρκεια τεχνικών, οικονομικών και ανθρώπινων πόρων αποτελεί την αιτία της
κακής διαχείρισης των υδάτινων πόρων και των υπηρεσιών ύδρευσης,
ΚΒ. λαμβάνοντας υπόψη ότι οι πολιτικές για την ιδιωτικοποίηση της διαχείρισης των υδάτινων πόρων και την
απελευθέρωση των δημοσίων υπηρεσιών επιτάχυναν την αύξηση του εξωτερικού χρέους των χωρών τουΝότου, οι διαθέσιμοι πόροι των οποίων χρησιμοποιούνται περισσότερο για την εξυπηρέτηση του χρέους
παρά για τη βιώσιμη ανάπτυξη και την πρόσβαση σε πόσιμο νερό, εκπαίδευση, υπηρεσίες υγείας, στέγαση
και ενέργεια,
ΚΓ. λαμβάνοντας υπόψη ότι στις αναπτυσσόμενες χώρες η συμμετοχή του ιδιωτικού τομέα στην παροχή υπηρε-
σιών ύδρευσης και αποχέτευσης παραμένει χαμηλή,
ΚΔ. λαμβάνοντας υπόψη ότι η συμμετοχή του ιδιωτικού τομέα στην παροχή υπηρεσιών ύδρευσης παραμένει
αμφιλεγόμενο ζήτημα, καθώς η καθολική και ισότιμη χρήση του νερού θα πρέπει να θεωρείται δικαίωμα·
λαμβάνοντας, όμως, υπόψη ότι η συμμετοχή του ιδιωτικού τομέα μπορεί, σε ορισμένες περιπτώσεις, να
συνδράμει οικονομικά και διοικητικά στην παροχή υπηρεσιών ύδρευσης και να προσφέρει νέες τεχνολογίες
και ικανότητες,30.12.2006 C 330/33 Επίσηµη Εφηµερίδα της Ευρωπαϊκής Ένωσης EL
ΚΕ. λαμβάνοντας υπόψη ότι στις περισσότερες αναπτυσσόμενες χώρες υπάρχει πραγματική βούληση να ληφθούν
υπόψη τα ζητήματα που σχετίζονται με την ύδρευση, την υγιεινή και την αποχέτευση στις αναπτυξιακές
πολιτικές και στρατηγικές (αποκέντρωση, καταπολέμηση της φτώχειας, ολοκληρωμένη διαχείριση των
υδάτινων πόρων κλπ.) και στις πρωτοβουλίες χρηματοδότησης έργων ύδρευσης και αποχέτευσης (ΕΕ, Νέα
εταιρική σχέση για την ανάπτυξη της Αφρικής (NEPAD), Αφρικανική Τράπεζα Ανάπτυξης (ADB), αφρικα-
νικό υπουργικό συμβούλιο για το νερό (AMCOW) κλπ.),
ΚΣΤ. λαμβάνοντας υπόψη ότι προκειμένου να επιτευχθούν οι ΑΣΧ, αναλαμβάνονται σε ευρωπαϊκό επίπεδο πρωτο-
βουλίες, συμπεριλαμβανομένης της EUWI, που επιδιώκουν την προώθηση της βελτιωμένης πρόσβασης σε
πόσιμο νερό και εγκαταστάσεις αποχέτευσης για τις μειονεκτούσες ομάδες του πληθυσμού στις χώρες ΑΚΕ
μέσω της ενεργού αντιμετώπισης του προβλήματος της έλλειψης χρηματοδότησης,
ΚΖ. λαμβάνοντας υπόψη ότι η ΕΕ και τα κράτη μέλη της προσφέρουν περίπου 1,4δισεκατομμύρια ευρώ ετησίως
για την ύδρευση και την αποχέτευση στις αναπτυσσόμενες χώρες, καθιστώντας την ΕΕ τον μεγαλύτερο
χορηγό βοήθειας στον κόσμο στον τομέα αυτόν, και ότι η χρηματοδότηση αυτή πρέπει να χρησιμοποιείται
για την ενίσχυση του δημόσιου τομέα, ο οποίος πρέπει να εγγυάται την παροχή ύδρευσης,
ΚΗ. λαμβάνοντας υπόψη ότι στόχος της EUWI είναι η αύξηση της διεθνούς κινητοποίησης για την επίτευξη των
ΑΣΧ και των στόχων της Παγκόσμιας Διάσκεψης Κορυφής για την Αειφόρο Ανάπτυξη για την ύδρευση και
την αποχέτευση, μέσω στρατηγικών περιφερειακών εταιρικών σχέσεων με τη συμμετοχή όλων των ενδιαφερό-
μενων φορέων —των κυβερνήσεων, της κοινωνίας των πολιτών, των τοπικών αρχών και του ιδιωτικού
τομέα,
1. επαναλαμβάνει ότι η καθολική πρόσβαση σε νερό χωρίς διακρίσεις αποτελεί δικαίωμα και θεωρεί ότι οι πολι-
τικές και οι στρατηγικές για την ανάπτυξη και την καταπολέμηση της φτώχειας πρέπει να λαμβάνουν υπόψητις ζωτικές ανάγκες των ανθρώπων για νερό, ιδίως τις ανάγκες των πλέον μειονεκτουσών ομάδων, και την
ανάγκη για διασφάλιση της δίκαιης και αειφόρου διαχείρισης των υδάτινων πόρων προς το συμφέρον τουκοινωνικού συνόλου·
2. καλεί τις χώρες ΑΚΕ να θεσπίσουν γεωργικές πολιτικές και στρατηγικές που θα προάγουν μεθόδους
άρδευσης οι οποίες οδηγούν σε σημαντική εξοικονόμηση νερού και να καταστήσουν τον έλεγχο των υδάτωνπροτεραιότητα με στόχο την επίτευξη επισιτιστικής ασφάλειας·
3. συνιστά στα κράτη ΑΚΕ να εισαγάγουν νέες μεθόδους παραγωγής και κατανάλωσης νερού βασισμένες στην
αειφόρο ολοκληρωμένη διαχείριση των υδάτινων πόρων, λαμβάνοντας υπόψη την κοινωνικοοικονομική
διάσταση του νερού και δίνοντας έμφαση στην οικολογική γεωργία που θα βασίζεται στην κινητοποίησηενδογενών πόρων, την προαγωγή κατάλληλων τεχνολογιών και τη συμμετοχή όλων των ενδιαφερομένων
παραγόντων·
4. καλεί την ΕΕ να δώσει ιδιαίτερη προσοχή στις χώρες ΑΚΕ που πλήττονται από σοβαρή λειψυδρία και τα
παρεπόμενα φαινόμενα της ξηρασίας και της πείνας, αυξάνοντας την παροχή χρηματοδότησης·
5. αναγνωρίζει ότι η ιδιωτικοποίηση των υδάτινων πόρων στις αναπτυσσόμενες χώρες παραμένει ιδιαίτερα ευαί-
σθητο και αμφιλεγόμενο ζήτημα, το οποίο θα πρέπει να αντιμετωπιστεί αναλόγως· ζητεί οι πολιτικές ιδιωτι-
κοποίησης της διαχείρισης των υδάτινων πόρων και απελευθέρωσης των δημοσίων υπηρεσιών στις χώρεςΑΚΕ να λαμβάνουν συστηματικά υπόψη την κοινωνική ευθύνη και να έχουν ως γνώμονα την παροχή οικονο-
μικά προσιτών και βελτιωμένων υπηρεσιών ύδρευσης και αποχέτευσης, ιδίως στους πιο φτωχούς, και βάσει
της αρχής ότι η καθολική χρήση νερού χωρίς διακρίσεις πρέπει να θεωρείται δικαίωμα·
6. ζητεί να τεθεί τέλος στις διεθνείς πιέσεις που ασκούνται στις αναπτυσσόμενες χώρες, στο πλαίσιο των
διαπραγματεύσεων που πραγματοποιούνται σε διμερή και πολυμερή φόρουμ και μέσω διεθνών χρηματοπι-
στωτικών ιδρυμάτων, για την απελευθέρωση του κλάδου των υδάτων τους, κάτι που υπονομεύει τις δημόσιες
υπηρεσίες τους στον τομέα αυτόν·
7. υπενθυμίζει ότι, αν και η ύδρευση και η αποχέτευση είναι σε μεγάλο βαθμό οριζόντια ζητήματα, εξακολου-
θούν να μην έχουν ενσωματωθεί σωστά στις αναπτυξιακές δράσεις σε άλλους συναφείς τομείς όπως η
γεωργία, η βιομηχανία, η υγεία, η εκπαίδευση, η δασοκομία και το περιβάλλον·
8. σημειώνει ότι η κατάσταση των υδάτινων πόρων επιδεινώνεται από την αλλαγή του κλίματος και υπενθυμίζει
ότι η δυναμική αειφόρος διαχείριση των υδάτινων οικοσυστημάτων είναι ουσιώδης για την πρόληψη και τον
μετριασμό των αρνητικών επιπτώσεων της αλλαγής του κλίματος·30.12.2006 C 330/34 Επίσηµη Εφηµερίδα της Ευρωπαϊκής Ένωσης EL
9. υπενθυμίζει ότι η ενίσχυση της ενημέρωσης για πρακτικές αειφόρου διαχείρισης είναι αναγκαία για την
εξασφάλιση του εφοδιασμού σε νερό των μελλοντικών γενεών, για την ενίσχυση της επισιτιστικής ασφάλειας
και τη βελτίωση της συμπεριφοράς του πληθυσμού σε θέματα αποχέτευσης και υγιεινής·
10. ζητεί ολοκληρωμένη διαχείριση των υδάτινων πόρων, η οποία θα λαμβάνει υπόψη όλες τις νόμιμες χρήσεις
και απαιτήσεις, με έμφαση στην ολοκληρωμένη διαχείριση της γης και των υδάτινων πόρων, στις ανάντη και
κατάντη περιοχές, τη διαχείριση των παράκτιων περιοχών και τη διαχείριση των επιφανειακών και των
υπόγειων υδάτων·
11. αναγνωρίζει ότι το φύλο και η κουλτούρα διαδραματίζουν ρόλο στην ανάπτυξη της ύδρευσης και της
αποχέτευσης και υπενθυμίζει ότι όλες οι προσεγγίσεις και οι λύσεις πρέπει να προσαρμόζονται στις τοπικέςπολιτισμικές συνθήκες και στους ρόλους των φύλων·
12. υπενθυμίζει ότι η επίτευξη προόδου προς τη βιώσιμη πρόσβαση και τη διαχείριση του νερού στις αναπτυσ-
σόμενες χώρες απαιτεί ισχυρή τοπική πολιτική δέσμευση, διαφάνεια και οικειοποίηση του θέματος από τους
ενδιαφερομένους παράγοντες·
13. υπενθυμίζει τη σημασία της ενθάρρυνσης της υπεύθυνης συμπεριφοράς των χρηστών έναντι των υδάτινων
πόρων, που προϋποθέτει μετάβαση από μια προσέγγιση που βασίζεται στην προσφορά σε μια προσέγγιση
που καθοδηγείται από τη ζήτηση όσον αφορά τη διαχείριση του νερού·
14. θεωρεί ότι οι δημόσιες αρχές πρέπει να διατηρήσουν τον έλεγχο της διαχείρισης των υδάτων, εξασφαλί-
ζοντας την πρόσβαση σε νερό για όλους και εφαρμόζοντας μια διαφανή τιμολογιακή πολιτική·
15. θεωρεί ότι οι οικονομικοί πόροι που συγκεντρώθηκαν στο πλαίσιο της πρωτοβουλίας για τις υπερχρεωμένες
φτωχές χώρες (ΥΦΧ) πρέπει να συμβάλουν στη χρηματοδότηση των ζωτικών τομέων της ύδρευσης και της
αποχέτευσης, της παιδείας και της υγείας·
16. ενθαρρύνει τις χώρες ΕΕ και ΑΚΕ να θεσπίσουν καινοτόμα χρηματοδοτικά μέσα, όπως τοπικά, εθνικά, περιφε-
ρειακά και ηπειρωτικά ταμεία για την υποστήριξη της πολιτικής υδάτων και των υπαρχόντων δημόσιων καιιδιωτικών μέσων χρηματοδότησης·
17. καλεί την ΕΕ να συνεχίσει τις προσπάθειές της να εξασφαλίσει βιώσιμη πρόσβαση σε νερό για τις χώρες
ΑΚΕ, προκειμένου ο έλεγχος επί των υδάτινων πόρων να καταστεί κορυφαία στρατηγική προτεραιότητα που
θα δώσει στις χώρες ΑΚΕ τη δυνατότητα να μειώσουν τη διαρθρωτική ευπάθεια των χωρών που πλήττονταιπερισσότερο·
18. ζητεί την ενίσχυση των δυνατοτήτων της διαδικασίας συνεργασίας ΕΕ-ΑΚΕ στους τομείς της ύδρευσης και
της αποχέτευσης· ζητεί να δοθεί μεγαλύτερη προτεραιότητα από τις χώρες ΑΚΕ στην ύδρευση και τηναποχέτευση στις στρατηγικές και τα σχέδιά τους για την ανάπτυξη και μια συντονισμένη ανταπόκριση τηςΕΕ μέσω μηχανισμών όπως η EUWI, το χρηματοδοτικό μέσο ΑΚΕ-ΕΕ για το νερό και τα προγράμματα
αναπτυξιακής βοήθειας της Επιτροπής και των κρατών μελών·
19. καλεί την ΕΕ να στηρίξει την έρευνα για τα στόμια υδροληψίας και την εξάλειψη των ποταμών στις πεδινές
περιοχές, που μπορούν να συντελέσουν στη δημιουργία ελών, στην εξάτμιση του 50 % των υδάτινων πόρων
και σε ανεπάρκεια ιωδίου για τα ποτάμια ψάρια, κάτι που, με τη σειρά του, μπορεί να οδηγήσει σε ανεπάρ-
κεια ιωδίου στον πληθυσμό και ιδίως στα παιδιά·
20. καλεί την Επιτροπή να προβεί σε εκτίμηση και αξιολόγηση του χρηματοδοτικού μέσου ΑΚΕ-ΕΕ για το νερό
και των έργων που έχει χρηματοδοτήσει, προκειμένου να προσδιοριστεί εάν πρέπει να διατεθούν στο πλαίσιο
του10ου ΕΤΑ ειδικά χρηματοδοτικά κονδύλια για περαιτέρω πρωτοβουλίες στον τομέα αυτόν·
21. αναγνωρίζει την ανάγκη για σημαντική αύξηση των χρηματοδοτικών πόρων για τη διασφάλιση της
ανανέωσης των υποδομών, της συντήρησης και της διαχείρισης των εγκαταστάσεων ύδρευσης και αποχέ-
τευσης, με στόχο τη βελτίωση των υπηρεσιών και την ενίσχυση της συμμετοχής μιας μεγάλης μερίδας του
πληθυσμού που δεν είναι σε θέση να πληρώσει το υψηλό κόστος των υπηρεσιών ύδρευσης·
22. υπενθυμίζει ότι οι βασικοί στόχοι της EUWI είναι η ενίσχυση της πολιτικής δέσμευσης στο ζήτημα της
ύδρευσης και της αποχέτευσης και η βελτίωση της αποτελεσματικότητας της διαχείρισης των υδάτινωνπόρων μέσω του διαλόγου με όλους τους φορείς, περιλαμβανόμενης της κοινωνίας των πολιτών και του
ιδιωτικού και δημόσιου τομέα, με την προώθηση μιας προσέγγισης καθοδηγούμενης από τη ζήτηση και του
συντονισμού των δράσεων των δωρητών· καλεί τα κράτη μέλη και την Επιτροπή να ενισχύσουν τη στήριξη
και τη συμμετοχή τους στις προσπάθειες επίτευξης των εν λόγω στόχων·30.12.2006 C 330/35 Επίσηµη Εφηµερίδα της Ευρωπαϊκής Ένωσης EL
23. ζητεί θεσμική ενίσχυση και ανάπτυξη ικανοτήτων για τη βελτίωση της διαχείρισης του νερού και την κατα-
πολέμηση της διαφθοράς μέσω νομικών και πολιτικών μεταρρυθμίσεων, ανάπτυξης ανθρωπίνων πόρων,
κατάρτισης, και δικτύωσης·
24. καλεί τις χώρες ΑΚΕ που μοιράζονται την ίδια υδρογραφική λεκάνη να βελτιώσουν τις πολιτικές συντονι-
σμού, τις στρατηγικές παρέμβασης και διαχείρισης των υδάτινων πόρων, ιδιαίτερα μέσω της δημιουργίας
ή/και της ενίσχυσης των ικανοτήτων των περιφερειακών οργανισμών που είναι επιφορτισμένοι με την πολι-τική για το νερό με στόχο να διαιτητεύουν τις συγκρούσεις για τη χρήση του νερού, γεγονός το οποίο θα
ευνοούσε την ανάπτυξη μιας κουλτούρας καταμερισμού των κοινών αγαθών και υποστήριξης της υπευθυνό-τερης διαχείρισής τους· καλεί τις κυβερνήσεις των κρατών μελών της ΕΕ, καθώς και τη διεθνή κοινότητα να
στηρίξουν τις χώρες ΑΚΕ στις προσπάθειές τους·
25. ζητεί εκτεταμένο διάλογο μεταξύ των διαφόρων χρηστών νερού σε τοπικό, εθνικό και διασυνοριακό επίπεδο,
με στόχο την ανάπτυξη αποτελεσματικού διατομεακού προγραμματισμού, την παροχή κατάλληλης διαχεί-
ρισης των αποθεμάτων, την ανάπτυξη μιας βάσης δεδομένων σχετικά με διμερή έργα για το νερό, την προώ-
θηση μακροπρόθεσμης θεσμικής αδελφοποίησης και συνεργασίας μεταξύ ανώτερων εκπαιδευτικών ιδρυ-
μάτων, την ανταλλαγή γνώσεων σε τοπικό επίπεδο και τη διατήρηση των οικοσυστημάτων·
26. αναθέτει στους συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Ευρω-
παϊκή Επιτροπή, στον Γενικό Γραμματέα των Ηνωμένων Εθνών, στην Αφρικανική Ένωση και σε όλους τους
οργανισμούς που είναι επιφορτισμένοι με τη διαχείριση του νερού.
ΨΗΦΙΣΜΑ (1)
σχετικά με την αναθεώρηση των διαπραγματεύσεων για τις συμφωνίες οικονομικής εταιρικής σχέσης
(ΣΟΕΣ)
Η Κοινοβουλευτική Συνέλευση Ίσης Εκπροσώπησης ΑΚΕ-ΕΕ,
— η οποία συνεδρίασε στο Μπρίτζταουν (Μπαρμπάντος) από τις 20έως τις 23Νοεμβρίου 2006,
— έχοντας υπόψη το άρθρο 17,παράγραφος 2του Κανονισμού της,
— έχοντας υπόψη το ψήφισμά της, της 21ης Μαρτίου 2002, που εγκρίθηκε στο Κέιπ Τάουν (Νότια
Αφρική) (2),
— έχοντας υπόψη ότι το άρθρο 37, παράγραφος 1της Συμφωνίας του Κοτονού, που προβλέπει ότι
«οι διαπραγματεύσεις για τις συμφωνίες οικονομικής εταιρικής σχέσης πραγματοποιούνται κατά την προπα-ρασκευαστική περίοδο, η οποία λήγει το αργότερο στις 31Δεκεμβρίου 2007»,
— έχοντας υπόψη τη δήλωση των Υπουργών Εμπορίου των κρατών μελών της Αφρικανικής Ένωσης που εγκρί-
θηκε στο Ναιρόμπι (Κένυα) στις14Απριλίου 2006,
— έχοντας υπόψη το ψήφισμα του Ευρωπαϊκού Κοινοβουλίου της 23ης Μαρτίου 2006 σχετικά με τον
αναπτυξιακό αντίκτυπο των συμφωνιών οικονομικής εταιρικής σχέσης (ΣΟΕΣ) (
3),
— έχοντας υπόψη τη Γενική Συμφωνία Δασμών και Εμπορίου (GATT), και ιδίως το άρθρο XXIV αυτής,
— έχοντας υπόψη τις αποφάσεις, τα ψηφίσματα και τις δηλώσεις που ενέκρινε το Υπουργικό Συμβούλιο των
χωρών ΑΚΕ κατά την 83η σύνοδό του που διεξήχθη στο Port Moresby από τις 28έως τις 31Μαΐου
2006, και ιδίως την απόφαση αριθ. 2 για τις συμφωνίες οικονομικής εταιρικής σχέσης,
A. λαμβάνοντας υπόψη ότι η κριτική αξιολόγηση των διαπραγματεύσεων για τις ΣΟΕΣ είναι αναγκαία,
B. επισημαίνοντας ότι στις περισσότερες περιφέρειες οι διαπραγματεύσεις για τις ΣΟΕΣ έχουν φτάσει ουσια-
στικά σε αδιέξοδο λόγω διαφωνιών σχετικά με την έννοια της «αναπτυξιακής διάστασης», που πρέπει να
βρίσκεται στο επίκεντρο των συζητήσεων για τις ΣΟΕΣ,
Γ. λαμβάνοντας υπόψη ότι η ευρωπαϊκή πλευρά δεν έχει αναλάβει μέχρι στιγμής συγκεκριμένες δεσμεύσεις
σχετικά με τη χρηματοδότηση της αναπτυξιακής διάστασης,30.12.2006 C 330/36 Επίσηµη Εφηµερίδα της Ευρωπαϊκής Ένωσης EL
(1)Εγκρίθηκε από την Κοινοβουλευτική Συνέλευση Ίσης Εκπροσώπησης ΑΚΕ-ΕΕ στις 23Νοεμβρίου 2006 στο Μπρίτζταουν (Μπαρ-
μπάντος).
(2)ΕΕC 231 της27.9.2002, σ. 41.
(3)ΕΕC 292 E, της1.12.2006, σ. 121.